Peter Stormare

Peter Stormare (vl. menom Peter Ingvar Rolf Storm) (* 27. august 1953, Kumla, Närke, Švédsko) je švédsko-americký herec, divadelný režisér a autor hier.

Životopis 

Narodil sa v Kumla, no vyrastal v meste Arbrå v Hälsinglande. Svoje priezvisko si zmenil, keď zistil, že sa zhoduje s priezviskom staršieho študenta na hereckej akadémii. Meno si chcel zmeniť na Retep Mrots (jeho rodné meno hláskované odzadu), no to mu bolo zamietnuté. A tak si vybral za meno slovo "storm" (v angličtine i švédčine znamená to isté – búrka).

Začiatok kariéry 

Svoju kariéru začal vo švédskom Kráľovskom divadle, kde hral 11 rokov. Vo Švédsku pracoval s Ingmarom Bergmanom, ktorý ho zrejme objavil. V roku 1990 prijal vedúce miesto umeleckého riaditeľa v Tokyo Globe Theatre, kde získal meno vďaka rôznym shakespearovským predstaveniam vrátane Hamleta. O tri roky neskôr odišiel do New Yorku a zúčastňoval sa najmä na anglickej produkcii. Hral tiež rolu Carla Hamiltona, vymysleného švédskeho tajného agenta, podobného Jamesovi Bondovi.

Pochvalu kritiky získal tiež za rolu Gaeara Grimsruda vo filme Fargo z roku 1996, a neskôr sa objavil vo filme Minority Report. V roku 1997 tiež hral Dietera Starka vo filme Jurský park: Stratený svet a objavil sa i v roli Johna Abruzziho v seriáli Prison Break (2005 – 2006). Z jeho ďalších rolí možno vymenovať napr. Uliho Kunkela vo filme Big Lebowski z roku 1998, Leva Andropova, ruského kozmonauta vo filme 
Armageddon z roku 1998 alebo Alexeja vo filme Bad Boys II z roku 2003. V roku 2007 si zahral majiteľa nevestinca v jednej z epizód televízneho seriálu CSI.

Nefilmové aktivity 

Okrem filmových, televíznych a divadelných rolí tiež prepožičal hlas niekoľkým postavičkám z počítačových hier a zahral si v reklamných spotoch (napr. pre firmu Volkswagen). V roku 2007 tiež podpísal kontrakt na hlavnú rolu v švédskom filme Svartvattnet, ktorý sa natáča vo Švédsku a Nórsku.. Taktiež mu bola ponúknutá rola v televíznom seriáli Nezvestní. 

Popri herectvu sa venuje aj hudbe. Keď Bono z U2 počul jeho hudbu, povzbudzoval ho, aby vydal svoj vlastný album, ktorý mu vyšiel v roku 2002 pod názvom 
Dallerpölsa och småfåglar. Je tiež kmotrom Gustafa Skarsgårda, syna rovnako uznávaného švédskeho herca Stellana Skarsgårda, a hrá v hudobnej skupine nazvanej Blonde From Fargo

Súkromný život 

Svoj čas delí medzi život v USA a Švédsku. Je rozvedený so svojou prvou manželkou, herečkou Karen Sillasovou, s ktorou má dcéru Kelly. V súčasnosti je ženatý s Toshimi Stormarovou.

Výber z filmografie 

 1990 – Čas prebudenia (Awakenings) 
 1992 – Damage 
 1996 – Fargo 
 1997 – Jurský park: Stratený svet (The Lost World: Jurassic Park) 
 1997 – In the Presence of a Clown 
 1998 – Armageddon 
 1998 – Big Lebowski (The Big Lebowski) 
 1998 – Hamilton 
 1999 – 8mm
 2000 – Čokoláda (The Chocolate) 
 2000 – Dancer in the Dark 
 2002 – Spun 
 2002 – Minority Report 
 2002 – Windtalkers 
 2002 – Tuxedo 
 2002 – Česká spojka 
 2003 – Hitler: The Rise of Evil 
 2003 – Bad Boys II 
 2003 – The Movie Hero 
 2005 – The Batman vs. Dracula (vyšlo len na DVD) 
 2005 – Bratia Grimmovci (The Brothers Grimm)
 2005 – Quake 4 (počítačová hra) 
 2005 – Constantine 
 2005 – Mercenaries (videohra – hlas Mattiasa Nillsona) 
 2005/2006 – Prison Break (TV seriál)
 2006 – Nacho Libre 
 2006 – Unknown 
 2007 – Anamorph
 2007 – Boot Camp
 2007 – Premonition 
 2007 – Mercenaries 2: World in Flames (videohra – hlas Mattiasa Nillsona)
 2014/2015 – Arrow (TV seriál)

 Diskografia 

 2002 – Dallerpölsa och småfåglar 2004 – Swänska hwisor vol 1 
 2005 – Lebowski-Fest 2005''

Footnotes

Externé odkazy 
 An unofficial Peter Stormare fansite
 "Un-pimp Your Auto" Komerčné video na Google
 Skupina Petra Stormarea

Švédski divadelní herci
Švédski filmoví herci
Švédski televízni herci
Švédski divadelní režiséri